Cuneiform Tablet CCT 2 46a (BM 113555)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-dí-{d}IŠKUR a-na-lí a-mur-DINGIR ù zu-ku-a qí-bi₄-ma a-na i-dí-{d}IŠKUR ù a-na-lí qí-bi₄-ma um-ma PUZUR₄.IŠTAR-ma 1 GÚ 5 ma-na AN.NA ku-nu-ki ša a-lim{ki} 50 {TÚG}ku-ta-nu qá-áb-li-ú-tum 15 ma-na AN.NA-ak qá-tim 2 ANŠE.ḪI.A ṣa-lá-mu šu-be-lúm DUMU zu-ur-zu-ur li-ip-qí-da-ku-nu-tí-ma iš-tí lu-qú-a-tim ša a-wi-lim a-na bu-ru-uš-ḫa-dum še-ri-ba-ma a-na i-ta-aṭ-lim dí-na-ma a-dí KÙ.BABBAR e-ru-bu AN.NA ù TÚG.ḪI.A lá tù-ša-ra KÙ.BABBAR le-ru-ub-ma AN.NA ù TÚG.ḪI.A lu-ṣú a-ḫu-ú-a be-lu-ú-a a-tù-nu iḫ-da-ma KÙ.BABBAR iš-tí pá-ni-ú-tim-ma šé-bi₄-lá-nim-ma gi₅-mì-lam i-na ṣé-ri-a šu-uk-na ù a-na-ku a-wi-il₅ gi₅-mì-lim